Two wild elephants were found dead ডিব্ৰুগড় আৰু তিনিচুকীয়া জিলাত শনিবাৰে দুটা বনৰীয়া হাতী মৃত অৱস্থাত পোৱা গৈছে। ডিগবৈ আৰু ডিব্ৰুগড় বন সংমণ্ডলৰ পৰা হাতীৰ মৃতদেহ দুটা উদ্ধাৰ কৰা হৈছে।
বন বিভাগৰ এগৰাকী বিষয়াই জনোৱা মতে শনিবাৰে পুৱা ডিব্ৰুগড় বন সংমণ্ডলৰ জয়পুৰ ৰেঞ্জৰ অন্তৰ্গত গুলমাৰী অঞ্চলৰ পৰা এটা মতা হাতীৰ মৃতদেহ উদ্ধাৰ কৰা হয়।
বিদ্যুৎস্পৃষ্ট হোৱাৰ ফলত হাতীটোৰ মৃত্যু হোৱাৰ সন্দেহ কৰা হৈছে। বন বিষয়াসকলে জয়পুৰ ৰেঞ্জৰ চুকুনজুৰি পথৰ ওচৰত উচ্চ ক্ষমতাসম্পন্ন বিদ্যুৎ প্ৰবাহিত তাঁৰৰ সংস্পৰ্শলৈ অহাৰ পিছত হাতীটো বিদ্যুৎস্পৃষ্ট হোৱাৰ সন্দেহ কৰিছে।
লগতে পঢ়কঃ দুৰ্নীতিৰ গোচৰত চিবিআইয়ে সোধপোছ কৰিলে প্ৰাক্তন ৰাজ্যপালক; চলিল তালাচীও!
একেদৰে, শনিবাৰে তিনিচুকীয়া জিলাৰ ডিগবৈ বন সংমণ্ডলৰ অন্তৰ্গত পোৱাই চাহ বাগিচাৰ বন গাওঁত গাওঁবাসীয়ে আন এটা হাতীৰ মৃতদেহ প্ৰত্যক্ষ কৰে।
সূত্ৰসমূহে কয় যে হাতীটো বহু দিনৰ আগতে আঘাতপ্ৰাপ্ত হৈছিল আৰু চিকিৎসা চলি থকাৰ সময়তে শনিবাৰে তাৰ মৃত্যু হয়।
বনাঞ্চল সংকুচিত হোৱাৰ ফলত হাতী-মানুহৰ সংঘাত বাঢ়ি আহিছে। হাতীবোৰে সঘনাই খাদ্যৰ সন্ধানত মানুহৰ বাসস্থানৰ ফালে আগবাঢ়িছে যাৰ ফলত সংঘাত হৈছে।
"বেদখলৰ বাবে বগাপানী হাতী কৰিডৰ বন্ধ হৈ পৰিছে। হাতী কৰিডৰৰ ওচৰত বহুতো ঘৰ নিৰ্মাণ কৰা হৈছে যাৰ ফলত কৰিডৰৰ মাজেৰে হাতী পাৰ হোৱাত সমস্যাৰ সৃষ্টি কৰিছে। গোলাই টাৰ্মিনেল যিটো আগতে এটা হাতী কৰিডৰ আছিল সেইটোও বন্ধ হৈছে,"-মৰানে কয়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
